ఫోర్ట్ లాడర్డల్: అమెరికా మాజీ స్టార్ బాక్సర్ మహ్మద్ అలీ అంటే ప్రపంచంలో తెలియనివారుండరు. అమెరికా తరపున ప్రతిష్టాత్మక టైటిళ్లతో పాటు పలుమార్లు వివాదాల్లోనూ చిక్కుకున్న ఈ బాక్సింగ్ ఐకాన్.. 20 శతాబ్దపు మేటి ఆటగాళ్లలో ఒకడిగా విశిష్ట గుర్తింపు పొందాడు. అయితే ఇప్పుడు అదే అమెరికాలో అలీ కుమారుడు మహ్మద్ అలీ జూనియర్కి పరాభవం జరిగింది. ఫ్లోరిడా ఎయిర్పోర్టులో అలీ కుమారుడితో పాటు, అలీ భార్య ఖలీలా కమాకో అలీలను అధికారులు రెండు గంటలపాటు ప్రశ్నించినట్టు ఓ లాయర్ పేర్కొన్నారు. ఇటీవల జమైకా వెళ్లిన వీరు తిరుగు ప్రయాణంలో ఫిబ్రవరి 7న ఫోర్ట్ లాడర్డల్లోని హాలీవుడ్ ఇంటర్నేషనల్ ఎయిర్పోర్టులో దిగారు. పాస్పోర్టులో అలీ అని కనిపించడంతో... ‘‘నీకు ఈ పేరు ఎక్కడి నుంచి వచ్చింది?’’, ‘‘నువ్వు ముస్లింవా?’’ అని ఇమ్మిగ్రేషన్ అధికారులు పదే పదే అడిగినట్టు లాయర్ పేర్కొన్నారు. ఫిలదెల్పియాలో జన్మించిన అలీకి అమెరికా పాస్పోర్టు ఉంది. కేవలం ముస్లింనని చెప్పినందుకే అలీని ముప్పతిప్పలు పెట్టినట్టు ఆయన పేర్కొన్నారు. అయితే తాము నిబంధనల మేరకే అమెరికా వచ్చే అంతర్జాతీయ ప్రయాణికులను తనిఖీ చేస్తున్నట్టు ఇమ్మిగ్రేషన్ అధికారులు పేర్కొన్నారు.
fort laderdal: america maji star baxer mahmad aly ante prapanchamlo teliyanivaarundaru. america tarapuna pratishtaatmaka taitillatho paatu palumaarlu vivaadaalloonuu chikkukunna ee baxing icon.. 20 sataabdapu meti aatagaallalo okadigaa visishta gurtimpu pondaadu. ayithe ippudu adhe americalo aly kumarudu mahmad aly jooniyarki paraabhavam jarigindi. florida airportulo aly kumaruditho paatu, aly bharya khalila kamako aleelanu adhikaarulu rendu gantalapaatu prasninchinattu oo layar perkonnaru. iteevala jamaika vellina veeru tirugu prayaanamlo fibravari 7na fort ladardalloni halivud international airportulo digaaru. pasportulo aly ani kanipinchadamtho... ‘‘neeku ee paeru ekkadi nunchi vachindi?’’, ‘‘nuvvu muslimva?’’ ani immigration adhikaarulu pade pade adiginattu layar perkonnaru. philadelpiyaalo janminchina aleeki america pasportu undi. kevalam muslimnani cheppinanduke aleeni muppatippalu pettinattu aayana perkonnaru. ayithe taamu nibandhanala merake america vache antarjaatiiya prayaanikulanu tanikhee chestunnattu immigration adhikaarulu perkonnaru.